# Łéngua svedeze

Łéngua svedeze| svenska  |
| --- |
|   |
| Nome locaƚe | svenska |
|  |
| Tipo | łéngua e łéngua viva  |
|  |
| Parlà in | Svezia, Finlandia |
| Autòctono de | Kymenlaakso (it) , Österbotten, Svèsia e Isole Åland  |
| Parlanti |
| Totałe | 9 milioni (2012 ) |
| Clasifega | 89 |
| Caratarìsteghe |
| Scritura | alfabeto latin e alfabeto svedese |
| Clasifegasion lenguìstega |
| Lengue indoeuropee
 Germaniche
  Scandinave
   Svedese |
| Statuto ofisałe |
| Lengua ofisałe in | Unione europea, Finlandia, Svezia *de facto* |
| Regoƚà da | Accademia Svedese (non ufficialmente) |
|  |
| Istòria | history of Swedish (en)   |
| Còdazi |
| ISO 639-1 | sv |
| ISO 639-2 | swe |
| ISO 639-3 | swe  |
| SIL | SWD |
| Glottolog | swed1254  |
| Ethnologue | swe  |
| ASCL | 1504  |
| IETF | sv  |
|  |
| Toco in lengua |
| **Declarasion Universaƚe dei Deriti de l'Omo, art. 1** Alla människor äro födda fria och lika i värde och rättigheter. De äro utrustade med förnuft och samvete och böra handla gentemot varandra i in anda av broderskap. |
| Destribusion zeogràfega |
|  Espansion lenguìstega rezaltada dal cołore |

Ła **łéngua svedéxe** ła fa parte de ła rama scandìnava del grupo germànico che a só volta el fa parte de ła faméja indoeuropèa. Ła vien parlà in parte de ła Finlandia e ciaramente inte el Regno de Svezia, seben che no ła sia mìa mai stà proclamà uficialmente.

## Nomi, Agetivi, Artìcołi e Pronomi

El svedéxe el ga na declinasion baxà su quatro xenari (maschil, feminil, nèutro e xenare comun) seben che el maschil e el feminil i s'abia quaxi del tuto fuxo col xenare comun.

* Un saco de nomi nèutri i ga el plural invariàbiłe "glas" (goto/goti), "barn" (fiol/fiułi); calchedun el zónta *-n* "apple/apple**n**" (pomo/pumi)
* i altri xenari i ciapa *-ar, -or, -(e)r* come "hund/hund**ar** (can/can**i**) e canbio vocàłico "h**a**nd/h**ä**nd**er**" (man *sing.*/*pl.*); calchedun soło canbio voc. "br**o**der/br**ö**der" (fradeło/fradeł**i**)

I artìcołi determinativi i se zónta in fóndo al nome (come in rumen) mentre i indeterminài i va davanti (come el vèneto).

* Xenare comun: "hund*en*" (*el* can) ; "hund**ar'**na*" (*i *can**i**); "en hund" (*un *can); "hund**ar**" (can**i**)*
* Xen. Nèutro: "barn*et*" (*el* fiol) ; "barn*en*" (*i* fiułi); "ett barn" (*un* fiol); "barn" (fiułi=fiol)

I artìcołi determinativi agetivałi i ga da nar prima de l'agetivo ma i vien senpre conpagnài da l'artìcoło determinativo finałe. L'agetivo el ga soło ła raixa biota (=sensa finałi) al xenare comun indeterminà, el ciapa *-t(t)* al nèutro indeterminà e el ciapa *-a* in tuti i altri caxi determinài o indeterminài. El pol ciapar *-e* al maschil singołar determinà.

* Xen.com.: "*den* god*a* hund*en*" (el bon can); "*de* god*a* hund**ar'**na*" (*i *boni can*i*)*
* Nèutro: "*det* god*a* barnet" (el bon fiol); "*de* god*a* barn*en*" (i boni fiułi)
* Maschil (uman): "den god*e* vännen" (el bon amigo) ma anca "den goda vännen"

L'articoło indeterminà invense el ga senpre ła stesa fórma inisiałe e no'l ga mai el plural.

* Xen.com.: "en god hund" (un bon can); "god*a* hund*ar*" (boni cani)
* Nèutro: "ett go*tt* barn" (un bon fiol); "god*a* barn" (boni fiułi)

El genitivo el se fa zontando senpre comunque *-s* in fóndo a ła paroła, drio tute łe altre finałi:

* Xen.com.: "hunden*s*" (*de*l can); "den goda hunden*s*" (*de*l bon can) ; "hundarna*s*" (*de*i cani)
* Nèutro: "barnet*s*" (*de*l fiol); "det goda barnet*s*" (*de*l bon fiol) ; "barnen*s*" (*de*i fiułi)...

I pronomi i distingue nominativo e conplemento: "jag/mig" (mi), "du/dig" (ti), "vi/oss" (noaltri=noaltre), "ni/er" (voaltri=voaltre).

Łe terse persóne łe ga tuti quatro i xenari e łe distingue nominativo, acuxativo e genitivo: "han/honom/hans" (masc.uman: eło), "hon/henne/hennes (fem.uman: eła), "det/dess" (nèutro), "den/dess" (no nèutro e gnanca uman) mentre el plural l'è uno soło par tuti "de/dem/deras" (łuri=łore=quełi=quełe).

## Coniugasion dei verbi

I verbi ormai i ga soło che un prexente in *-(e)r* e un pasà in *-d(d)e, -te* par tute łe persóne, i fa el supin co *-t* e el partisipio pasivo (agetivałe) co *-d*:

* tala (parlar): "tala*r* - tala*de* - tala*t*" (parlo..parlè - parlava - [aver] parlà)
* köpa (conprar): "köp*er* - köp*te* - köp*t* - köp*d*" (conpro..conprè - conprava - [aver] conprà - [èser/vegner] conprà)
* öppna (vèrzar/vèrdar): "öppna*r* - öppna*de* - öppna*t* - öppna*d*" (verzo..verzì - verzéa - [aver] verto - [èser/vegner] verto)

I verbi forti (iregołari) i fa el pasà co canbio vocałico, el supin co *-it* e el partisipio pasivo (agetivałe) co *-en*:

* skriva (scrìvar): "skriver - skr*e*v - skriv*it* - skriv*en*" (scrivo..scrivì - scrivéa - [aver] scrito - [èser] scrito)
* finna (catar): "finner - f*a*nn - f*u*nn*it* - f*u*nn*en*" (cato..catè - catava - [aver] catà - [èser|vegner] catà)

El pasivo el se pol far in du modi:

* co l'auxiłiar *bliva* (vegner/èser): "den bliver öppnad - den blev öppnad - den har blivit öppnad" (el vien verto - el vegnéa verto - el xe stà verto)
* co ła vecia final *-s* (riflesiva -rse): "den öppnas - den öppnades - den har öppnats" (el se verde - el se verdéa - el se ga verto)

|  |  |  |
| --- | --- | --- |
|  | Łéngoe ufisiałi de l'Onion Eoropea |  |
| Bulgaro | Castiglian | Ceco | Croato | Daneze | Estone | Finlandeze | Franseze | Grego | Ingleze | Itałian | Irlandeze | Łetone | Łituan | Malteze | Ołandeze | Połaco | Portogheze | Rumen | Slovaco | Slovèn | Svedeze | Todesco | Ungarèze |

|  |  |
| --- | --- |
| Controło de autorità | LCCN (EN) sh85131135 · GND (DE) 4116437-4 · BNF (FR) cb11933330z (data) · NDL (EN, JA) 00571515 |